കശ്മീരില് വീണ്ടും ഏറ്റുമുട്ടല് ജവാന് വീരമൃത്യുവരിച്ചു രണ്ട് ജവാന്മാര്ക്ക് പരിക്ക് ശ്രീനഗര് : ജമ്മു കശ്മീരില് വീണ്ടും ഏറ്റുമുട്ടല്. ജവാന് വീരമൃത്യു. രണ്ട് ജവാന്മാര്ക്ക് പരിക്കേറ്റു. രജൗരി ജില്ലയില് രാത്രിയോടെയാണ് ഏറ്റുമുട്ടല് ഉണ്ടായത്. മെന്ദര് താലൂക്കിലെ ബിംബെര് ഗാലി ഗ്രാമത്തില് ഭീകരര് ഒളിച്ചിരിക്കുന്നതായി സുരക്ഷാ സേനയ്ക്ക് രഹസ്യവിവരം ലഭിച്ചിരുന്നു. ഇതിന്റെ അടിസ്ഥാനത്തില് പിടികൂടാന് എത്തിയപ്പോഴാണ് ഏറ്റുമുട്ടല് ഉണ്ടായത്. മറഞ്ഞിരുന്ന ഭീകരരുടെ അപ്രതീക്ഷിത ആക്രമണത്തില് ജൂനിയര് കമ്മീഷണ് ഓഫീസറാണ് വീരമൃത്യുവരിച്ചത്. പ്രദേശത്ത് ഏറ്റുമുട്ടല് തുടരുകയാണെന്നാണ് റിപ്പോര്ട്ടുകള്. പരിക്കേറ്റ ജവാന്മാര് ആശുപത്രിയില് ചികിത്സയിലാണ്. കഴിഞ്ഞ ഏതാനും ദിവസങ്ങളായി ജമ്മു കശ്മീരില് ഭീകര വിരുദ്ധ പ്രവര്ത്തനങ്ങള് ശക്തമായി തുടരുകയാണ്. കഴിഞ്ഞ ദിവസങ്ങളില് ഉണ്ടായ ഏറ്റുമുട്ടലില് ഒരു മലയാളി ഉള്പ്പെടെ അഞ്ച് ജവാന്മാര്ക്കാണ് ജീവന് നഷ്ടമായത്. വിവിധയിടങ്ങളില് ഉണ്ടായ ഏറ്റുമുട്ടലില് ഏഴോളം ഭീകരരെ സെെന്യം വധിച്ചു.